CELEX: 32013R1415
Language: sk
Date: 2013-12-17 00:00:00
Title: Nariadenie Rady (EÚ) č. 1415/2013 zo 17. decembra 2013 , ktorým sa od 1. júla 2013 upravuje sadzba príspevku do systému dôchodkového zabezpečenia úradníkov a ostatných zamestnancov Európskej únie

28.12.2013   
            
            
               SK
            
            
               Úradný vestník Európskej únie
            
            
               L 353/23
            
         
      NARIADENIE RADY (EÚ) č. 1415/2013
   zo 17. decembra 2013,
   ktorým sa od 1. júla 2013 upravuje sadzba príspevku do systému dôchodkového zabezpečenia úradníkov a ostatných zamestnancov Európskej únie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Služobný poriadok úradníkov a podmienky zamestnávania ostatných zamestnancov Európskej únie stanovené v nariadení (EHS, Euratom, ESUO) č. 259/68 (1), a najmä na jeho článok 83a a prílohu XII k nemu,
   so zreteľom na návrh Európskej komisie,
   keďže:
   
               (1)
            
            
               V súlade s článkom 13 prílohy XII k služobného poriadku predložil Eurostat správu o päťročnom poistno-matematickom hodnotení systému dôchodkového zabezpečenia za rok 2013, ktorou sa aktualizujú parametre uvedené v danej prílohe. Z tohto hodnotenia vyplýva, že sadzba príspevku potrebná na zabezpečenie poistno-matematickej rovnováhy systému dôchodkového zabezpečenia je 10,3 % základného platu.
            
         
               (2)
            
            
               Je preto potrebné upraviť sadzbu príspevku potrebnú na zabezpečenie poistno-matematickej rovnováhy systému dôchodkového zabezpečenia úradníkov a ostatných zamestnancov Únie na 10,3 % základného platu.
            
         
               (3)
            
            
               Výsledok tejto úpravy sa však môže zmeniť v závislosti od výsledku nedávnych a budúcich rozsudkov vo veciach týkajúcich sa úpravy odmien a dôchodkov úradníkov a ostatných zamestnancov Únie za roky 2011 a 2012 a úpravy sadzby príspevku do systému dôchodkového zabezpečenia úradníkov a ostatných zamestnancov Únie za rok 2011. Vykonávanie uvedených rozsudkov môže mať vplyv na výpočet sadzieb príspevku za roky 2012 a 2013, a teda spôsobiť, že Rada bude povinná opätovne upraviť uvedené sadzby so spätnou účinnosťou. To môže prípadne viesť k vráteniu nadmerných súm zaplatených zo strany personálu,
            
         PRIJALA TOTO NARIADENIE:
   Článok 1
   S účinnosťou od 1. júla 2013 je sadzba príspevku uvedená v článku 83 ods. 2 služobného poriadku stanovená na 10,3 %.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. decembra 2013
      
         
            Za Radu
         
         
            predseda
         
         L. LINKEVIČIUS
         
      
   
   
      (1)  Ú. v. ES L 56, 4.3.1968, s. 1.